Furtuna
Publisher: Galaxia Copiilor
Published: March 2016
Language: rum
Translated from: eng
Translation of: Into the Wild
Format: Hardcover
Number of pages: 344
ISBN-13: 9786068578552
Description: De generații întregi, patru clanuri de pisici sălbatice conviețuiesc în pădure, departe de oameni. Au un cod al onoarei și prețuiesc loialitatea. Se antrenează ca războinici pentru a-și proteja Clanurile. Se vindecă de boli cu remedii naturiste. Respectă legile statornicite de înaintași. Sunt ghidați în acțiunile lor de spiritele strămoșilor războinici, reuniți în Clanul Stelelor. Roșcovanul este un fost pisoi de casă care s-a dovedit a fi tare puternic și descurcăreț în sălbăticie. Mai întâi a fost acceptat ca ucenic în Clanul Tunetului, apoi a devenit războinic sub numele Inimă de Foc, iar în cele din urmă vitejia l-a adus până la poziția de secund în clan.

Dar Inimă de Foc nu poate sta prea mult liniștit câtă vreme Gheară de Tigru, fostul secund, poate ataca oricând. Și conducătoarea Stea Albastră și-a pierdut încrederea în războinicii clanului după ce Gheară de Tigru s-a dovedit a fi un trădător. De aceea, Stea Albastră și Inimă de Foc pornesc spre Pietrele Înalte pentru a se sfătui cu înțelepții din Clanul Stelelor. Dar drumul trece pe teritoriul Clanului Vântului, o patrulă de războinici condusă de Gheară de Nămol le iese amenințător în cale și sunt nevoiți să se întoarcă în tabăra lor.

Vara sosește cu noi provocări pentru Inimă de Foc. Ucenicul lui, Labă de Nor, face un gest necugetat mergând la oameni după mâncare și este răpit pe loc. Dar pericolul abia acum urmează. Canicula devine din ce în ce mai puternică și un incendiu devastator cuprinde pădurea, distrugând tabăra Clanului Tunetului.